רבים נוטים לחשוב כי רכיבת סוסים היא עניין של מה בכך וכל שעל הרוכב לעשות זה רק לשבת על הסוס והאחרון יעשה את שאר העבודה, אנחנו ב – 'חווית הרוכבים' טוענים שזאת טעות נפוצה. ברכיבה על סוס יש הרבה מעבר למה שהמתבונן מהצד יודע. הסוסים משמשים את בני האדם עוד מימי הקדמונים בכמה מישורים. בעבודות משק וחקלאות, ככלי התחבורה העיקרי לפני שהומצא מנוע הקיטור ואפילו בהכרעת מלחמות.
רכיבת סוסים – למה זה טוב?
מעבר להנאה הצרופה, רכיבת סוסים תורמת לבני האדם בכמה וכמה מישורים. אנחנו נתמקד בשלושה מהם.
רכיבה על סוס מקנה איזון ומשפרת את הקואורדינציה והיכולות המוטוריות שלנו. היא משפרת את זרימת הדם וכתוצאה מכך גם את מערכת הלב וכלי הדם. כמו כן הפעילות תורמת לפיתוח השרירים וגמישותם. כל דקת רכיבה על החיה המדהימה הזאת תשרוף לכם 5 קלוריות, ממש כמו הליכה, וככל שתאיצו את רכיבתכם כך תשרפו יותר קלוריות.
רבים נהנים מרכיבה בקבוצות, ישנם כאלו המעדיפים לרכוב לבד, רק הם והסוס. במרחבים הפתוחים הרוכב נהנה מיופיו של הטבע ומהאוויר הפתוח, מה שתורם רבות לרוגע ושלווה. רבים מהרוכבים יעידו שהסוס שלהם הוא החבר הטוב ביותר שלהם ונוצרת תחושה של זהות ואחווה ביניהם לבין הסוס, לעתים אף יותר מאשר עם בני אדם. הסוס לעולם לא ישפוט אותנו ותמיד יהיה 'החבר שקט שלנו'.
לרוכב המתחיל שיווי המשקל על הסוס וניווטו יכולים להיות אתגר, אך ברגע שמתרגלים והרכיבה נהיית קלה ומהנה נפתחות עוד הרבה הזדמנויות למידה חדשות. עם התקדמות הרכיבה תמיד יצוצו בעיות ושאלות חדשות ואפילו הרוכבים המנוסים ביותר יעידו שתמיד הם למדים אודות החיה הנפלאה. מחקרים רבים הוכיחו שתהליך הלמידה המתמשך תורם רבות למוח, בדיוק כמו שרירים גם את המוח יש לאמן כל הזמן על מנת להשאירו צעיר. בכל למידה של משהו חדש הרוכב מרגיש טוב יותר עם עצמו.
אז למה אתם מחכים? בואו ללמוד עוד על רכיבת סוסים וליהנות מ – 'חווית הרוכבים'.